ຫົວໜ້າສືບລັບ ສະຫະຣັດ ກ່າວວ່າ ບັນດາອົງການສືບລັບ ຮັບຮູ້ແລະເຂົ້າໃຈດີແລ້ວ ກ່ຽວກັບຄວາມພິດພາດ ຂອງຕົນ
ຂ່າວສຳຄັນອື່ນໆ: ເຢເມນກ່າວວ່າ ຕົນຈັບ ພວກຫົວຮຸນແຮງ ອາລກາຍດາໄດ້ 3 ຄົນ; ກຸ່ມປົກປ້ອງສິດທິມະນຸດ ສະຫະຣັດ ຕຳໜິຕິຕຽນ ການໂຈະ ການສົ່ງນັກໂທດເຢເມນ ກ
ເຈົ້າໜ້າ ທີ່ອະວຸໂສຄົນນຶ່ງ ຂອງສະຫະຣັດ ກ່າວວ່າບັນ ດາອົງການສືບລັບ ໄດ້ຮັບຮູ້ ແລະເຂົ້າໃຈດີແລ້ວ ກ່ຽວກັບຄວາມຜິດພາດຂອງພວກຕົນຫລັງຈາກ ປະທານາທິບໍດີ BARACK OBAMA ໄດ້ກ່າວໂຈມຕີ ພວກເຂົາເຈົ້າລຸນຫລັງໄດ້ມີ ການພະຍາຍາມ ແຕ່ບໍ່ສຳເຣັດຜົນ ທີ່ຈະວາງຣະເບີດໂຈມຕີເຮືອບິນໂດຍສານ ທີ່ເດີນທາງມາຍັງ ສະຫະຣັດ ໃນມື້ວັນບຸນ ຄຣິສຕ໌ມາສນັ້ນ ລຸນຫລັງທີ່ໄດ້ພົບປະ ກັບປະທານາທິບໍດີ OBAMA ທ່ານ DENNIS BLAIR ຜູ້ອຳນວຍການອົງການສືບລັບແຫ່ງຊາດ ຂອງສະຫະຣັດ ໄດ້ໃຫ້ຄຳໝັ້ນສັນຍາວ່າ ຈະເຮັດວຽກດີຂຶ້ນຄົ້ນຄິດ ດີຂຶ້ນກວ່າເກົ່າ ແລະເອົາຊະນະ ກົລຍຸດໃໝ່ ຂອງພວກກໍ່ການຮ້າຍແລະເວົ້າວ່າ ບັນດາອົງການສືບລັບ ຈະດຳເນີນການທີ່ຈຳເປັນ ເພື່ອປ້ອງກັນບໍ່ໃຫ້ມີການໂຈມຕີ ຂອງພວກກໍ່ການຮ້າຍ ເກີດຂຶ້ນອີກ ໃນອະນາຄົດ ໃນມື້ວານນີ້ທ່ານ OBAMA ກ່າວວ່າ ຄວາມລົ້ມແຫລວ ໃນການບໍ່ສາມາດ ສະກັດກັ້ນ ການວາງແຜນທີ່ຈະວາງຣະເບີດ ໃສ່ເຮືອບິນໂດຍສານນັ້ນ ເປັນຄວາມຜິດ ພາດທີ່ອາດພາໃຫ້ເກີດຄວາມຫາຍານະໄດ້ ເຈົ້າໜ້າທີ່ເຢເມນ ກ່າວວ່າຕຳຣວດ ໄດ້ຈັບ ພວກຫົວຮຸນແຮງ AL-QAIDA 3 ຄົນ ທີ່ເປັນພັຍຂົ່ມຂູ່ ຕໍ່ຄວາມປອດພັຍທີ່ພາໃຫ້ສະຖານທູດ ຂອງປະເທດຕາເວັນຕົກ ໃນນະຄອນຫລວງ ຂອງເຢເມນ ປິດເປັນເວລາ 2ມື້ນັ້ນ ເຈົ້າໜ້າທີ່ເວົ້າວ່າ ພວກຫົວຮຸນແຮງ ທັງ 3 ໄດ້ຫລົບໜີ ການບຸກໂຈມຕີຂອງຣັຖບານເຢເມນ ໃນມື້ວັນຈັນຜ່ານມາ ແລະໄປຮັບການປິ່ນປົວບາດແຜທີ່ພວກເຂົາໄດ້ຮັບ ຢູ່ທີ່ໂຮງໝໍແຫ່ງນຶ່ງ ໃນນະຄອນຫລວງ SANAA ເຈົ້າໜ້າທີ່ເວົ້າວ່າ ຕຳຣວດໄດ້ຈັບ ພວກຫົວຮຸນແຮງທັງ 3 ຢູ່ທີ່ໂຮງໝໍແລະຈັບຄົນອື່ນໆອີກ 4 ຄົນ ທີ່ທາງການສົງສັຍວ່າ ຊ່ວຍໃຫ້ພວກເຂົາຫລົບລີ້ຢູ່ໃນໂຮງໝໍນັ້ນ ຣັຖບານເຢເມນ ກ່າວວ່າ ກຳລັງຂອງຕົນໄດ້ສັງຫານພວກຫົວຮຸນແຮງ AL-QAIDA 2 ຄົນ ໃນການປະຕິບັດງານ ໃນມື້ວັນຈັນແລ້ວແຕ່ຜູ້ຕ້ອງສົງສັຍ ວ່າເປັນຜູ້ນຳ ຂອງກຸ່ມດັ່ງກ່າວ ໃນເຂດທ້ອງຖິ່ນສາມາດຫລົບໜີໄປໄດ້ ສະຫະຣັດ ອັງກິດ ແລະຝຣັ່ງ ໄດ້ເປີດ ສະຖານທູດຂອງຕົນທີ່ນະຄອນຫລວງ SANAA ຄືນໃໝ່ ໃນມື້ວານນີ້ ວໍຊິງຕັນກ່າວວ່າ ເຢເມນໄດ້ແກ້ໄຂບັນຫາຄວາມວິຕົກກັງວົນ ໄດ້ຢ່າງສຳເຣັດຜົນ ກ່ຽວກັບການໂຈມຕີ ທີ່ອາດມີຂຶ້ນຂອງກຸ່ມກໍ່ການຮ້າຍ AL-QAIDA ຕໍ່ສະຖານທູດຕ່າງປະເທດ ບັນດາກຸ່ມປົກປ້ອງສິດທິ ມະນຸດ ໃນສະຫະຣັດ ໄດ້ຕຳໜິຕິຕຽນ ການ ຕັດສິນໃຈຂອງປະທານາທິບໍດີ BARACK OBAMA ທີ່ຈະຢຸດເຊົາ ການສົ່ງພວກນັກໂທດຈາກບ່ອນຄຸມຂັງ ຂອງສະຫະຣັດ ທີ່ອ່າວ GUANTANAMO ໃນປະເທດຄິວບາໄປຍັງປະເທດເຢເມນ ທ່ານ OBAMA ໄດ້ໂຈະການຈັດສົ່ງ ພວກນັກໂທດ ຊາວເຢເມນທີ່ຖືກຄຸມຂັງ ຢູ່ອາວ GUANTANAMO ກັບຄືນປະເທດ ຍ້ອນອັນທີ່ທ່ານເອີ້ນວ່າສະຖານະການ ທາງດ້ານຄວາມປອດພັຍ ທີ່ຍັງວຸ້ນວາຍ ໃນເຢເມນ ສະມາຊິກຣັຖສະພາສະຫະຣັດ ບາງທ່ານ ໄດ້ສະແດງຄວາມ ວິຕົກກັງວົນວ່າ ພວກນັກໂທດ ທີ່ຖືກປ່ອຍກັບຄືນປະເທດນັ້ນ ອາດຈະເຂົ້າຮ່ວມ ກຸ່ມກໍ່ການຮ້າຍ AL-QAIDA ໃນເຢເມນທີ່ພວມວາງແຜນ ໂຈມຕີສະຫະຣັດ ສະຫະພັນ ສິດທິພົລເມືອງ ອະເມຣິກັນ ກ່າວວ່າເຈົ້າໜ້າທີ່ ສະຫະຣັດ ໄດ້ອະນຸມັດ ໃຫ້ປ່ອຍ ພວກນັກໂທດເຢເມນ 35 ຄົນທີ່ຖືກຂັງ ຢູ່ອ່າວ GUANTANAMO ມາກ່ອນແລ້ວ ແລະກ່າວຕໍ່ໄປວ່າມັນເປັນເຣື່ອງ ທີ່ບໍ່ສລາດ ແລະບໍ່ຍຸຕິທັມ ທີ່ກອງທັບ ສະຫະຣັດ ຈະສືບຕໍ່ຄຸມຂັງພວກເຂົາເຈົ້າ ຍ້ອນເຫດຜົນ ພຽງແຕ່ວ່າ ເຂົາເຈົ້າມາຈາກ ປະເທດໃດນຶ່ງໂດຍສະເພາະ ຕຳຣວດປາກິສຖານ ກ່າວວ່າ ການໂຈມຕີ ສະລະຊີບເຮັດໃຫ້ທະຫານ 4 ຄົນເສັຽຊີວິດ ແລະມີຄົນ ໄດ້ຮັບບາດເຈັບອີກ 10 ກວ່າຄົນ ທີ່ແຄວ້ນແຄັສເມັຽໃນເຂດທີ່ຢູ່ພາຍໃຕ້ ການຄວບຄຸມ ຂອງປາກິສຖານ ທ່ານ JAVED IQBALຜູ້ບັນຊາການຕຳຣວດ ປະຈຳເຂດດັ່ງ ກ່າວ ເວົ້າວ່າ ເຫດຣະເບີດ ເກີດຂຶ້ນໃກ້ໆຄ້າຍທະຫານ ທີ່ເມືອງ RAWALAKOT ໃນວັນພຸດມື້ນີ້ ຕຳຣວດກ່າວວ່າ ຜູ້ໂຈມຕີໄດ້ບີບຄະນວນຣະເບີດ ໃຫ້ແຕກຂຶ້ນ ເວລາຜູ້ກ່ຽວ ຖືກຍາມສັ່ງໃຫ້ຢຸດຢູ່ປະຕູທາງເຂົ້າ ຄ້າຍທະຫານ ຄວາມຮຸນແຮງ ໃນທຳນອງນີ້ ບໍ່ຄ່ອຍໄດ້ເກີດຂຶ້ນທີ່ແຄວ້ນແຄັສເມັຽ ໃນສ່ວນທີ່ປາກິສຖານ ຄວບຄຸມຢູ່ ແຕ່ໃນໄລຍະ ນຶ່ງອາທິດກວ່າໆຜ່ານມານີ້ ໄດ້ມີການໂຈມຕີ ດ້ວຍຣະເບີດ ສະລະຊີບ ໃສ່ວັດແຫ່ງນຶ່ງຂອງສາສນາອິສລາມ ນິກາຍຊີໄອທ໌ ຢູ່ທີ່ເມືອງ MUZAFFARABAD ຊຶ່ງເປັນເມືອງເອກຂອງເຂດ ທີ່ເປັນເຫດ ໃຫ້ມີຜູ້ເສັຽຊີວິດ ຢ່າງນ້ອຍ 10 ຄົນ ມີຫລາຍຮ້ອຍຄົນແລ້ວໄດ້ເສັຽຊີວິດ ໃນການໂຈມຕີ ຂອງພວກ ຫົວຮຸນແຮງ ໃນປາກິສຖານ ນັບແຕ່ກອງທັບໄດ້ເປີດສາກບຸກໂຈມຕີ ເພື່ອກຳຈັດ ກຳລັງທາລີບານ ໃນເຂດ WAZIRISTAN ໃຕ້ເມື່ອກາງເດືອນ ຕຸລາຜ່ານມາ ກຸ່ມຕໍ່ຕ້ານ ການລ່າ ປາບາແລນ ຫລືປາເວລນາໆຊາດ ກ່າວວ່າເຮືອລຳນຶ່ງທີ່ຕົນໃຊ້ ໃນການປະທ້ວງການ ລ່າປາບາແລນ ຂອງຍີ່ປຸ່ນຢູ່ໃນເຂດນ່ານນ້ຳ ນອກແຄມຝັ່ງ ຂອງຂົ້ວໂລກໃຕ້ນັ້ນ ໄດ້ຖືກກຳປັ່ນຍີ່ປຸ່ນ ແລ່ນຕຳແລະຫັກອອກເປັນ 2 ທ່ອນ ໂຄສົກຄົນນຶ່ງ ຂອງອົງການອະນຸຣັກ ປາບາແລນ SEASHEPHERD CONSERVATION SOCIETY ກ່າວວ່າ ເຮືອທີ່ໃຊ້ ເທັກໂນໂລຈີສູງ ຂອງຕົນທີ່ຊື່ວ່າ ADY GIL ນັ້ນ ກຳລັງຫລົ້ມ ຫລັງຈາກໄດ້ຕຳກັນ ກັບກຳປັ່ນ SHONAN MARUຂອງຍີ່ປຸ່ນ ກຸ່ມອະນຸຣັກ ປາບາແລນ ກ່າວວ່າ ລູກເຮືອ ຢູ່ເທິງເຮືອລຳດັ່ງກ່າວທັງ 6 ຄົນ ໄດ້ຮັບການຊ່ວຍຊີວິດໄວ້ ແຕ່ຄົນນຶ່ງ ໄດ້ຮັບບາດເຈັບກະດູກຂ້າງຫັກ ອຸບັດຕິເຫດ ໃນມື້ນີ້ ແມ່ນຮ້າຍແຮງສຸດ ນັບຕັ້ງແຕ່ອົງການອະນຸຣັກ ປາບາແລນ ທີ່ວ່ານີ້ ໄດ້ສົ່ງເຮືອ ໄປຍັງຂົ້ວໂລກໃຕ້ເພື່ອລົບກວນ ການປະຕິບັດງານ ຂອງກຳປັ່ນຍີ່ປຸ່ນ ຢູ່ໃນເຂດດັ່ງກ່າວຊຶ່ງເປັນພາກສ່ວນນຶ່ງ ໃນການລ່າປາບາແລນ ປະຈຳປີ ຂອງຍິ່ປຸ່ນ ສະຖາບັນຄົ້ນຄວ້າCETACEAN ຊຶ່ງເປັນອົງການ ຮັບຜິດຊອບ ໃນການລ່າປາບາແລນ ຂອງຍີ່ປຸ່ນ ກ່າວວ່າພວກລູກເຮືອ ຈາກເຮືອ ADY GIL ໄດ້ແກວ່ງອາວຸດ ໄປໃສ່ກຳປັ່ນແມ່ NISSHIN MARUໃນມື້ວານນີ້ ອົງການປົກປ້ອງອິສຣະພາບທາງດ້ານຂ່າວ ສານ 2 ກຸ່ມ ໄດ້ປະນາມການຕັດສິນໂທດເປັນເວລາ ດົນນານ ຕໍ່ນັກຂ່າວຄົນນຶ່ງ ທີ່ປະຕິບັດໜ້າທີ່ຢູ່ໃນມຽນມາ ອົງການນັກຂ່າວ ບໍ່ມີພົມແດນ ແລະສະມາຄົມ ສື່ມວນຊົນ ຂອງມຽນມາກ່າວວ່າ ເມື່ອໄວໆມານີ້ ນາງ HLA HLA WIN ໄດ້ຖືກຕັດສິນໂທດ ຈຳຄຸກເປັນເວລາ 20ປີ ໂດຍສານແຫ່ງນຶ່ງ ຂອງມຽນມາ ທີ່ເມືອງ PAKOKKU ໃນພາກເໜືອ ຂອງປະເທດ ນາງໄດ້ຖືກຈັບ ໃນເດືອນກັນຍາ ປີກາຍ ຫລັງຈາກ ໄດ້ໄປຢ້ຽມວັດ ສາສນາພຸດແຫ່ງນຶ່ງທີ່ເມືອງ PAKOKKU ນາງ HLA HLA WIN ອາຍຸ 25 ປີ ເປັນນັກຂ່າວ ວີດີີໂອອິສຣະທີ່ເຮັດວຽກ ໃຫ້ອົງການ ສຽງປະຊາທິປະໄຕ ຂອງມຽນມາ ຊຶ່ງເປັນອົງການຂ່າວທີ່ກະຈາຍອອກມາ ຈາກນໍຣເວຍ ອົງການປົກປ້ອງ ອິສຣະພາບ ທາງດ້ານການຂ່າວທັງສອງເວົ້າວ່າ ທາງການມຽນມາ ໄດ້ກ່າວຫານາງວ່າ ລະເມີດກົດໝາຍ ອີເລັກໂທຣນິກຂອງປະເທດ ສ່ວນຜູ້ທີ່ຖືກຈັບ ພ້ອມໆກັນກັບນາງ HLA HLA WIN ນັ້ນ ໄດ້ຖືກຕັດສິນໂທດຈຳຄຸກ ເປັນເວລາ 26 ປີ ເຊີນຟັງຂ່າວລາຍລະອຽດ ໂດຍຄລິກບ່ອນສຽງ